Ettepanek: EUROOPA PARLAMENDI JA NÕUKOGU OTSUS Globaliseerumisega Kohanemise Euroopa Fondi kasutuselevõtmise kohta kooskõlas Euroopa Parlamendi, nõukogu ja komisjoni 17. mai 2006. aasta institutsioonidevahelise kokkuleppe (eelarvedistsipliini ja usaldusväärse finantsjuhtimise kohta) punktiga 28 (taotlus EGF/2011/010 AT/Austria Tabak, Austria) /* COM/2013/0119 final */





SELETUSKIRI Euroopa Parlamendi, nõukogu ja komisjoni 17. mai 2006. aasta institutsioonidevahelise kokkuleppe (eelarvedistsipliini ja usaldusväärse finantsjuhtimise kohta)[1] punkt 28 võimaldab paindlikkusmehhanismi kaudu kasutada Globaliseerumisega Kohanemise Euroopa Fondi (EGF, edaspidi ka „fond”) igal aastal mahus, mis täiendab finantsraamistiku asjaomastes rubriikides ettenähtud assigneeringuid kuni 500 miljoni euroga. Fondist abi saamise tingimused on sätestatud Euroopa Parlamendi ja nõukogu 20. detsembri 2006. aasta määruses (EÜ) nr 1927/2006 Globaliseerumisega Kohanemise Euroopa Fondi loomise kohta[2]. 20. detsembril 2011 esitas Austria taotluse EGF/2011/010 AT/Austria Tabak, et saada fondist rahalist toetust seoses koondamistega äriühingus Austria Tabak GmbH ja 14 tarnija või tootmisahela järgmise etapi tootja juures Austrias. Pärast taotluse põhjalikku läbivaatamist otsustas komisjon, et määruse (EÜ) nr 1927/2006 artikli 10 kohaselt on kõik kõnealuses määruses sätestatud tingimused rahalise toetuse saamiseks täidetud. TAOTLUSE KOKKUVÕTE JA ANALÜÜS Põhiandmed: || EGFi viitenumber || EGF/2011/010 Liikmesriik || Austria Artikkel 2 || (c) – erakorralised asjaolud; Põhiettevõte || Austria Tabak GmbH Tarnijad ja tootmisahela järgmise etapi tootjad || 14 Vaatlusperiood || 20.8.2011 – 19.12.2011 Individuaalsete teenuste osutamise alguskuupäev || 15.11.2011 Kohaldamisaeg || 20.12.2011 Koondamisi vaatlusperioodil || 320 Koondamisi enne ja pärast vaatlusperioodi || 0 Toetuskõlblikke koondamisi kokku || 320 Eeldatav meetmetes osalevate koondatute arv || 270 Individuaalsete teenustega seotud kulud (eurodes) || 5 864 615 Fondi toetuse rakendamisega seotud kulud[3] (eurodes) || 200 000 Fondi toetuse rakendamisega seotud kulud (%) || 3,3 Kogueelarve (eurodes) || 6 064 615 Fondi toetus eurodes (65 %) (eurodes) || 3 941 999 1. Taotlus esitati komisjonile 20. detsembril 2011 ning sellele lisati täiendavat teavet viimati 9. oktoobril 2012. 2. Taotlus vastab fondi vahendite kasutamise tingimustele, mis on sätestatud määruse (EÜ) nr 1927/2006 artikli 2 punktis c, ning see on esitatud kõnealuse määruse artiklis 5 sätestatud kümnenädalase tähtaja jooksul. Koondamiste seos globaliseerumisest tingitud oluliste struktuurimuutustega maailmakaubanduses või ülemaailmse finants- ja majanduskriisiga 3. Koondamised põhjustas äriühingu Austria Tabak viimase allesjäänud tootmisrajatise sulgemine Hainburgis (Alam-Austria). See sigaretitehas likvideeriti omaniku Japan Tobacco International (JTI)[4] otsuse alusel järk-järgult 2011. aasta teisest poolest kuni 2012. aasta keskpaigani. 4. Austria väidab koondamiste ja maailmakaubanduses üleilmastumise tõttu toimunud oluliste struktuurimuutuste vahelise seose kohta, et ELi sigareti- ja tubakatoodete tööstust (mis on hõlmatud NACE Rev. 2 jaotisesse 12[5]) on tõsiselt mõjutanud muutused maailma kaubanduses, eelkõige ELi turuosa vähenemine ja tootmise üleviimine kolmandatesse riikidesse. Need kaubandusstruktuuri muutused kajastavad sigarettide tarbimise vähenemist Euroopa tööstusriikides ning samuti Ameerika Ühendriikides ja Jaapanis viimase kümne aasta jooksul (tingituna peamiselt tubakatoodete kasutamist piiravatest meetmetest ja maksustamise suurenemisest). Austria osutab oma väidete tõenduseks andmetele, mis pärinevad Maailma Terviseorganisatsioonilt (WHO)[6] ja teosest „Tobacco Atlas”, mille on avaldanud World Lung Foundation/American Cancer Society[7]. Need andmed osutavad sellele, et kiiresti areneva majandusega Aasia riikides ja Venemaal[8] suureneb hetkel järsult nõudlus tubakatoodete järele ja see trend jätkub. Suitsetajate osakaal Hiinas, Venemaal ja Indoneesias kokku moodustab ühe kolmandiku kogu maailma suitsetajatest. Joonis. Suitsetamise vähenemine täiskasvanud meeste hulgas (tööstusriigid) ajavahemikul 1960−2010 Allikas: http://www.tobaccoatlas.org 5. Vastusena nimetatud suundumustele on Japan Tobacco International (JTI) sarnaselt teistele suurtele tubakakorporatsioonidele vähendanud oma tootmiskohti ja viinud tootmise üle kiiresti arenevatele turgudele. Ettevõte on jõuliselt edendanud oma tubakaäri globaliseerumist ja pidevalt laiendanud oma äribaasi ning talle kuulub hetkel 28 tootmiskohta kogu maailmas[9]. JTI vähendas turustatavate sigaretimarkide arvu, piirdudes kõige lootustandvamatega, ja viis oma tootmisprotsessi vastavusse uue ülemaailmse süsteemiga, nii et tootmismahtusid saab kergesti suunata vaba tootmisvõimsusega tehastesse. Selgitus koondamiste ettenägematuse kohta 6. Austria ametiasutuste selgituste kohaselt tuli JTI poolt 2011. aasta mais esitatud teade Hainburgi tootmiskoha sulgemise ja kõikide töötajate vallandamise kohta üllatusena, kuna see tehas ajakohastati vaid mõned aastad tagasi pärast seda, kui JTI oli ettevõtte Austria Tabak 2007. aastal üle võtnud Briti kontsernilt Gallaher. Siis oli JTI kavatsenud muuta nimetatud ettevõtte keskmise suurusega ettevõtteks, kes toodab mitte ainult Austria sigaretimarke, vaid üha rohkem ka tootemarke, mida JTI turustab ülemaailmselt (nn global flagship brands)[10]. Kuni 2010. aastani peeti seda pikaajaliseks strateegiaks. Allpool olevas tabelis on esitatud ettevõtte Austria Tabak nelja tehase sulgemised alates 2005. aastast ja sellest põhjustatud 827 töötaja koondamine, mis annab ettekujutuse ettevõtte omanike Ühendkuningriigi Gallaheri kontserni (kuni 2007. aastani) ja JTI poolt tehtud ümberkorraldustest[11]. Austria Tabaki tootmiskohad (4 + peakorter) || Tootmiskoha sulgemise kuupäev || Koondatute arv || Märkused Schwaz (Tirool) || 2005. aasta lõpp || 110 || Ei ole taotluse osa Fürstenfeld (Steiermark) || 2005. aasta lõpp || 48 2006: Gallaheri kontsern (Ühendkuningriik) ajakohastab ettevõtte Austria Tabak ülejäänud tootmiskohad Linzis (Ülem-Austria) ja Hainburgis (Alam-Austria) suuremate sigaretimahtude tootmiseks 2007: Japan Tobacco International (JTI) omandab ettevõtte Austria Tabak ja teeb seal ümberkorraldusi Linz (Ülem-Austria) || 2009. aasta lõpp || 269 || Ei ole taotluse osa 2010: Seni Linzis toodetud mahud viiakse üle Hainburgi, mis toodab nüüd 40 % Austria turul tarbitavatest sigarettidest. 2010/2011: Philip Morris suurendab turuosa Austrias, tõrjudes kõrvale Austria tootemargid. Hainburg (Alam-Austria) || 2011. aasta lõpp || 320 || EGFi taotluse sihtrühm Viini peakorter || 2011/2012 || 80 || Ei ole taotluse osa Austria sigaretimarke ja ülemaailmseid lipulaeva marke toodetakse nüüd JTI ülemaailmses tootmisahelas (28 tootmiskohas üle maailma). Koondamiste arvu tõendamine ja vastavus artikli 2 punktis c esitatud kriteeriumidele 7. Austria esitas kõnealuse taotluse määruse (EÜ) nr 1927/2006 artikli 2 punktis c esitatud sekkumiskriteeriumi alusel. Selle sättega võimaldatakse teha taotleja suhtes erandit artikli 2 punktides a ja b sätestatud nõuetest väikeste tööturgude või eriolukorra puhul, kus koondamistel on tööhõivele ja kohalikule majandusele tõsised tagajärjed. Sellisel juhul peab taotleja täpsustama, millistele peamistele toetuskõlblikkuse nõuetele taotlus ei vasta ja millisest nõudest ta seega erandit taotleb. Austria ametiasutused täpsustasid, et taotletakse erandit artikli 2 punktist a, kus tavapärane toetuskõlblikkuse alammäär on 500 koondamist nelja kuu jooksul. 8. Taotluses viidatakse kokku 320-le koondamisele ettevõttes Austria Tabak GmbH, ajutist tööjõudu vahendava agentuuris (Posavac) ja 13 tarnija või tootmisahela järgmise etapi tootja juures neljakuulisel vaatlusperioodil 20. augustist 2011 19. detsembrini 2011. Nendest koondamistest 210 arvutati kooskõlas määruse (EÜ) nr 1927/2006 artikli 2 teise lõigu esimese taandega ja 110 koondamist arvutati kooskõlas sama artikli teise lõigu teise taandega. 9. Peale selle lahkus tööturult veel 22 ettevõtte Austria Tabak endist töötajat, kes esitasid ennetähtaegselt pensionile jäämise taotluse (ei ole kõnealuse EGFi taotluse osa). Arvatakse, et töö kaotab veel Austria Tabaki Viini peakorteri 80 töötajat, ent kuna need koondamised toimuvad väljaspool vaatlusperioodi, ei kaasata neid 80 töötajat kõnealusesse EGFi taotlusesse. 10. Austria õigustab EGFi toetuse taotlust ja erakorraliste asjaolude kriteeriumi kasutamist eriolukorraga piiriülesel alal, kus koondamised toimusid, ja koondamiste tõsise mõjuga kohalikule ja piirkondlikule majandusele ja tööturule. Hainburg on üks Austria idapoolsematest linnadest Slovakkia piiri ääres ja paikneb struktuuriliselt nõrgas Bruck an der Leitha piirkonnas[12]. Paljud Slovakkia (ja samuti Ungari) töötajad asuvad tööle piiriülese ala Austria osas, kuna seal on palgatase kõrgem kui kodus. Seetõttu on konkurents teiste tööotsijatega Austria Tabak’i endiste töötajate jaoks karm. Allpool on üksikasjalikumalt esitatud koondamiste prognoositav mõju. 11. Komisjoni talituste arvates vastavad Austria ametiasutuste poolt kirjeldatud töökohtade kaotusest mõjutatud piirkonna eriolukord (Slovakkia piiri ääres asuv Austria piirkond) ja selle oluline mõju kohalikule ja piirkondlikule majandusele ja tööturule koos määruse (EÜ) nr 1927/2006 artikli 2 punktis c esitatud eriolukorra kriteeriumile. Kuna Austria Tabak oli piirkonna suuruselt teine tööandja, kellega olid seotud mitmed väikesed ettevõtted, mõjutas selle ettevõtte sulgemine eriti tõsiselt kohalikku tasandit (Bruck an der Leitha piirkonda). Töötajaid koondanud ettevõtete andmed ning toetust vajavate töötajate kirjeldus 12. Taotluses käsitletakse 320 koondamist järgmises 15 ettevõttes, kelle töötajatest 270 (84,4 %) vajavad abi: Ettevõtted ja koondatud töötajate arv Austria Tabak GmbH || 210 || Eybel || 1 Posavac ÖWD Simacek Nitschinger Rehberger Alimanovic Mabeko || 83 4 7 2 1 1 1 || Windisch Bau GmbH Kubena Bauschutz Nagelreiter Stuhl Otto || 2 1 1 4 1 1 Ettevõtteid kokku: 15 || Koondamisi kokku: 320 13. 270 abi vajavat töötajat jagunevad järgmiselt: Kategooria || Arv || Protsent Mehed || 225 || 83,3 Naised || 45 || 16,7 ELi kodanikud || 253 || 93,7 ELi mittekuuluvate riikide kodanikud || 17 || 6,3 15–24aastased || 47 || 17,4 25–54aastased || 199 || 73,7 55–64aastased || 24 || 8,9 üle 64aastased || 0 || 0,0 14. Eespool kirjeldatud kategooriates ei ole ühtegi töötajat pikaajalise terviseprobleemi või puudega. 15. Elukutsete lõikes on jagunemine järgmine: Kategooria || ISCO-08 || Arv || Protsent Kantseleitöötajad || 4 || 7 || 2,6 Teenindus- ja müügitöötajad || 5 || 7 || 2,6 Oskus- ja käsitöölised || 7 || 21 || 7,8 Seadme- ja masinaoperaatorid ja montöörid || 8 || 53 || 19,6 Lihttöölised || 9 || 182 || 67,4 16. Kooskõlas määruse (EÜ) nr 1927/2006 artikliga 7 on Austria kinnitanud, et fondi toetuse rakendamise eri etappides ja sellele juurdepääsu puhul on kohaldatud ning kohaldatakse jätkuvalt meeste ja naiste võrdõiguslikkuse ning diskrimineerimisest hoidumise põhimõtteid. Asjaomase territooriumi ning selle asutuste ja sidusrühmade kirjeldus 17. NUTS II tasandil on koondamised seotud Alam-Austria liidumaaga (Niederösterreich, AT12), ühega Austria üheksast föderaalsest provintsist, ja NUTS III tasandil piirkonda Wiener Umland/Südteil (AT127) ning täpsemalt Bruck an der Leitha piirkonda ja Hainburgi haldusüksust. 18. Peamised sidusrühmad on Alam-Austria liidumaa valitsus (niederösterreichische Landesregierung), piirkondlikud ja kohalikud tööhõiveteenistused (Landesgeschäftsstelle Niederösterreich; Bezirksstelle Bruck/Leitha des Arbeitsmarktservice AMS), Hainburgi linn ja sotsiaalpartnerite poolelt Alam-Austria Töötajate Koda (Arbeiterkammer Niederösterreich; töötajate esindaja), ja Austria Majanduskoda (Wirtschaftskammer Österreich; tööandjate esindaja),ning samuti trükitööstuse, ajakirjanduse ja paberitööstuse erasektori töötajate ametiühing (GPA-djp, Gewerkschaft der Privatangestellten, Druck, Journalismus, Papier) ja Produktionsgewerkschaft PRO-GE, mis mõlemad kuuluvad Austria ametiühingute liidu (Österreichische Gewerkschaftsbund /ÖGB)[13] alla. Koondamiste eeldatav mõju kohalikule, piirkondlikule ja riigi tööhõivele 19. Austria väitel on ettevõtte Austria Tabak Hainburgi tootmiskoha sulgemisel olnud ränk mõju nii piirkondlikule kui ka kohalikule tööturule. Kuna Austria Tabak oli piirkonna suuruselt teine tööandja, kellega olid seotud mitmed väikesed ettevõtted, pani selle ettevõtte sulgemine Bruck an der Leitha piirkonna eriti raskesse olukorda . 2011. aasta septembris vähenes vabade töökohtade arv peaaegu poole võrra (- 47 %) võrreldes sama ajavahemikuga eelmisel aastal, sellal kui Alam-Austrias (NUTS II tasandil) ja riigi tasandil oli see langus palju väiksem (vastavalt - 4 % ja - 7 %). 20. Austria ametiasutuste väitel on tööturu olukord pinev ka NUTS III tasandil (Wiener Umland – Südteil). Statistika näitab, et juba ajavahemikul 2006‑2010 olid selles piirkonnas Alam-Austria seitsme NUTS III piirkonna hulgast kõige kõrgemad töötuse näitajad[14]. Seetõttu ei ole teistesse piirkondadesse kolimine koondatud töötajate jaoks lihtne ja asjaolu, et paljud neist töötasid madalapalgalistel ametikohtadel, muudab uuesti alustamise veelgi raskemaks. 21. NUTS II tasandil on Alam-Austriat mõjutanud ka teised massilised koondamised, mille kohta on komisjonile esitatud EGFist toetuse saamise taotlused: 704 koondamist metallisektoris 2009. aastal[15] ja 1 274 koondamist maanteetranspordi sektoris 2010. aastal[16]. Rahastatav individuaalsete teenuste kooskõlastatud pakett ja selle hinnanguline kulude jaotus, sealhulgas selle täiendavus struktuurifondidest rahastatavate meetmetega 22. Kavandatud on järgmised meetmed, mis kõik kokku moodustavad individuaalsete teenuste kooskõlastatud paketi, mille eesmärk on aidata 270 sihtrühma töötajal naasta tööturule. Neid meetmeid pakutakse 210-le ettevõtte Austria Tabak endisele töötajale ettevõtte-tüüpi tööhõivefondi (Unternehmensstiftung Austria Tabak) kaudu, nagu see on määratletud riiklikus direktiivis AMF/23-2011,[17] mis loodi 1.12.2011 osana mõned kuud varem koostatud sotsiaalkavast. 60 tarnija ja tootmisahela järgmise etapi tootja jaoks kavandatud meetmed korraldatakse väljaspool nimetatud tööhõivefondi. 23. Tööhõivefondiga seotud meetmete rakendamise ja regionaalse riigi tööhõivetalituse (AMS, Arbeitsmarktservice) töö kooskõlastamise eest vastutab waff Arbeitsintegrations GmbH, Vienna. Endiste töötajate tarnijate või tootmisahela järgmise etapi tootjatega seotud meetmeid rakendab FAB, Vienna (www.fab.at). Mõlemad organisatsioonid on spetsialiseerunud tööturule naasmise ja töötajate jätkusuutliku kvalifikatsiooni toetamisele. Need kaks rakendusorganit hindavad koostöös kohalike tööhõiveteenistustega kõikide tööturu meetmete olulisust ja nad kontrollivad iga töötaja arengut, et tagada kava algetappides kokku lepitud plaanide täitmine. Waff ja FAB kontrollivad samuti meetmete vastavust fondi eeskirjadele (Stiftungsordnung) ja teistele asjaomastele õigusaktidele. Kooskõlas töötuskindlustuse seaduse (Arbeitslosenversicherungsgesetz, ALVG) paragrahviga 18 ning sõltuvalt iga töötaja eelnevast tööajast peavad töötajad osalema programmis täistööajaga (õppeaeg kaasa arvatud). See dokumenteeritakse regulaarsete aruannete ja sertifikaatide kaudu, et kinnitada töötajate osalemist kõnealustes meetmetes. – Tööhõivefondi ja juurdepääsu tingimuste alane teave. Üldteave 210 Austria Tabak GmbH endisele töötajale, kellel on võimalik kasutada tööhõivefondi vahendeid. – Kutsesuunitlus. See on esimene meede, mida rakendatakse siis, kui töötaja on ühinenud tööhõivefondi meetmetega või FAB poolt korraldatud toetuskavaga. Selle jaoks on eelarves ette nähtud vahendid kõikidele 270-le töötajale ja tavapäraselt kestab see kuus nädalat koos võimalusega pikendada meedet mõne nädala võrra erijuhtumite korral. Siia alla kuulub iga töötaja kutsealaste ja isiklike oskuste arendamise analüüs ja realistliku kutsealase arengukava koostamine, mis on aluseks meetmes osaleja järgnevatele tegevustele. Selle meetme käigus võivad töötajad samuti läbida lühikese (kuni viiepäevase) praktika huvipakkuvas ettevõttes. Need töötajad, kellel on potentsiaal oma ettevõtte loomiseks, suunatakse AMS ettevõtlusfondi programmi juurde, mida rahastatakse EGFi väliselt. – Individuaalne koolitus. See koolitus korraldatakse 225 töötajale ja võib hõlmata kõiki riigi tööhõivetalituse poolt oma meetmekataloogis heaks kiidetud koolitusi, mis on vajalikud töötaja tööturule naasmise hõlbustamiseks. AMS võib teisteks koolitusteks anda individuaalse loa, kui need on kooskõlas töötaja kutsealase arengukavaga. Alam-Austria eesmärk on täiendada või ümber koolitada nii palju töötajaid kui võimalik enne seda, kui nad hakkavad uut töökohta otsima, et valmistuda piirkonna tulevasteks tööhõivealasteks väljakutseteks (nt rahvastiku vananemise probleem, rohelisem teadmistepõhine majandus jne.). Töötajate käsutuses on olenevalt nende haridustasemest või kutseoskustest mitmed erinevad võimalused. Näiteks võivad madalama kvalifikatsiooniga isikud läbida lühema kestusega praktika (umbes 50 % lühema kui tavapäraselt nõutud) ja osaleda samaaegselt klassiruumis toimuvatel kursustel. Kõrgema tehnilise hariduse ja/või kõrgharidusega isikud võivad õppida kõrgema taseme tehnika- ja kutsekoolides (berufsbildende höhere Schulen) Austria täiskasvanute kutseharidus- ja koolituskava (zweiter Bildungsweg für Erwachsene) raames. Ümberõppe puhul keskendutakse sellistele valdkondadele nagu keskkonnasõbralikud töökohad, tervishoid, infotehnoloogia, teadus, turism ja muud teenused. Osa õpinguid ja kutsealaseid koolitusi ei vaja EGFist kaasrahastamist, kuna neid rahastatakse Austria haridussüsteemi raames (mis saab erinevaid toetusi riiklikest, piirkondlikest ja kohalikest allikatest)[18]. Juhul, kui kokkulepitud koolitusprogramm kestab kauem kui EGFi rakendusperiood, hoolitseb Austria täiendava rahastamise eest. – Konsultatsiooni- ja tugiteenused koolituse ajal. Kui töötaja osaleb koolituse ja kvalifikatsiooniga seotud meetmetes, saab ta pöörduda waff Arbeitsintegrations GmbH ja FAB karjäärinõustajate poole, kes teda vajaduse korral abistavad. Konsultandi ja töötaja vaheline koostöö tagab kokku lepitud kutsealase arengukava eduka täitmise. Selle meetme eelarve on koostatud 225 töötaja kohta. – Koolituse ajal toimuv tööpraktika ettevõttes. Tugipaketi puhul on oluline aspekt teoreetilise ja praktilise õppe ühendamine. Ette on nähtud kolm praktika tüüpi, millel on erinev kestus ja selgelt määratletud õigused ja kohustused, mis on vaja AMS-ga kooskõlastada. Selle meetme eelarve on koostatud 85 inimese kohta. – Abi aktiivseks tööotsimiseks. Selle alla kuulub individuaalse abi pakkumine töötajatele uute töökohtade leidmisel, tutvustades neile sealhulgas meetodeid, kuidas valmistuda tööintervjuudeks ja testideks jne. Iga töötaja oskustest ja olukorrast sõltuvalt saab aktiivne tööotsimine alata kas kohe pärast ametialast suunitlust või pärast individuaalse koolituse lõpetamist. Riigi tööhõivetalitusi teavitatakse, kui töötaja hakkab tööd otsima. Tööotsijatele antakse võimalus proovida uut tööd ühe nädala jooksul. Selle meetme tavapärane kestus on kuni 14 nädalat ning seda saab pikendada veel 8 nädala võrra üle 50-aastaste osalejate puhul või 14 nädala võrra piiratud töövõimega isikute puhul. Selle meetme eelarve on koostatud 40 inimese kohta. – Kvalifikatsiooni omandamine töökohal. Erandlikel ja selgelt määratletud juhtudel võib töötaja teoreetiline väljaõpe koos praktilise kohapealse õppega toimuda otse tööandja juures. Ettevõtte ja töötaja õigused ja kohustused kehtestatakse kirjalikus lepingus, mille peab heaks kiitma riigi tööhõivetalitus (AMS). Selle meetmega on ette nähtud, et töötajale pakutakse lepingu alusel tööd ettevõttes kas otse või pärast kvalifikatsioonimeetmete rakendamise lõpetamist või kokkulepitud kuupäeval. Selle meetme eelarve on koostatud 60 inimese kohta. – Tugiteenused üle 50-aastastele töötajatele. On loodud terviklik meetmete pakett, milles võetakse arvesse eakamate töötajate erivajadusi ja asjaolusid, et hõlbustada nende naasmist tööturule ja tunnustada nende õigust töötada kuni pensionieani. Selle meetme eelarve on koostatud kuue inimese kohta. – Koolitustoetus (Ausbildungsbedingte Zuschussleistung/Stipendien)[19]. Seda toetust makstakse kõigile 210-le Austria Tabak GmbH endisele töötajale ning ainult nende tööhõivefondi koolitusmeetmetes osalemise ajal. Toetuse määr on 200 eurot kuus ühe inimese kohta. See võimaldab töötajal katta reisikulud ja õppematerjalide maksumuse. Kõnealune toetus koos päevarahadega ei tohi olla suurem kui töötaja töötushüvitise arvutamise alus. Töötushüvitiste maksmine peatatakse õppetoetuste maksmise ajaks. – Päevarahad koolituse ja aktiivse tööotsimise ajal (Schulungsarbeitslosengeld).[20] Päevarahad on eelarvesse kirjendatud kõigi ettevõtte Austria Tabak GmbH 210 endise töötaja jaoks ning neid makstakse ainult nende tööhõivefondi koolitus- ja aktiivse tööturule naasmise meetmes osalemise ajal. See võimaldab igal koondatud töötajal pühendunult täisajaga meetmes osaleda. Päevaraha ligikaudne määr on 1 000 eurot kuus ühe inimese kohta ja eelarves on selleks ette nähtud 13 kuud (need on keskmised näitajad, sest tegelikud summad sõltuvad iga töötaja töötasust enne koondamist ja ajavahemikust, mil töötaja meetmetes osaleb). Päevarahad koos koolitustoetusega ei tohi ületada töötaja töötushüvitise arvutamise alust. Töötushüvitiste maksmine peatatakse päevarahade maksmise ajaks. – Päevarahad koolituse ja aktiivse tööotsimise ajal ning kvalifikatsiooni hüvitis (Beihilfe zur Deckung des Lebensunterhaltes (DLU) und Qualifizierungsbonus)[21]. Need päevarahad/hüvitised on eelarvesse kirjendatud kõigi 60 endise töötaja tarnija /tootmisahela järgmise etapi tootja jaoks ning neid makstakse ainult nende EGFi projekti (mida toetab FAB) koolitus- ja aktiivse tööturule naasmise meetmetes osalemise ajal. See võimaldab igal koondatud töötajal pühendunult täisajaga meetmes osaleda. Töötajad, kes osalevad pikemaajalistes koolitusmeetmetes (mis kestavad üle kolme kuu minimaalselt 25 tundi nädalas), saavad täiendavat kvalifikatsiooni hüvitist (vähem kui 10 eurot päevas). Päevaraha ligikaudne määr on 1 000 eurot kuus ühe inimese kohta ja eelarves on selleks ette nähtud pisut vähem kui 13 kuud (need on keskmised näitajad, sest tegelikud summad sõltuvad iga töötaja töötasust enne koondamist ja ajavahemikust, mil töötaja meetmetes osaleb). Kõnealune toetus ei tohi olla suurem kui töötaja töötushüvitise arvutamise alus. Töötushüvitiste maksmine peatatakse päevarahade maksmise ajaks. – Jätkumeetmed uuel töökohal. See meede, mida pakutakse isikliku palve korral, võib kesta kuni 26 nädalat pärast seda, kui töötaja on asunud uues kohas tööle ja lahkunud tööhõive fondist. Selle meetme eesmärk on edendada uue töövõtja ja tööandja vahelist töösuhet ja aidata vältida töökohtade kaotamist. Selle meetme eelarve on koostatud 37 inimese kohta. 24. Fondi toetuse rakendamisega seotud kulud, mis on taotluse hulka arvatud vastavalt määruse (EÜ) nr 1927/2006 artiklile 3, koosnevad kuludest ettevalmistustegevusele, teavitamisele ja reklaamile ning tööhõive fondi haldamisele ja kontrollitegevustele. Fondi halduskulud (75 000 eurot EGFi vahendite kasutusele võtmise ajal) arvutatakse ühtse määra alusel. Kõik meetmes osalevad partnerid on kohustatud teavitama fondilt saadavast toetusest. 25. Individuaalsed teenused, mida Austria ametiasutused kirjeldavad, on aktiivsed tööturumeetmed, mis on määruse (EÜ) nr 1927/2006 artikli 3 kohaselt toetuskõlblikud. Austria ametiasutuste hinnangul on kogukulu 6 064 615 eurot, millest individuaalsete teenustega seotud kulud on 5 864 615 eurot ning EGFi toetuse rakendamisega seotud kulud on 200 000 eurot (3,3 % kogusummast). Fondilt taotletav kogusumma on 3 941 999 eurot (65 % kogukuludest). Meetmed || Toetust vajavate töötajate hinnanguline arv || Hinnangulised kulud toetust vajava töötaja kohta (eurodes) || Kulud kokku (EGF ja riiklik kaasfinantseerimine) (eurodes) Individuaalsed teenused (määruse (EÜ) nr 1927/2006 artikli 3 esimene lõik) Tööhõivefondi ja juurdepääsu tingimuste alane teave || 210 || 100 || 21 000 Kutsesuunitlus (Berufsorientierung) || 270 || 1 090 || 294 300 Individuaalne koolitus (Individuelle Qualifizierung) || 225 || 4 560 || 1 026 000 Konsultatsiooni- ja tugiteenused koolituse ajal (Bildungsbegleitung) || 225 || 767 || 172 575 Koolituse ajal toimuv tööpraktika ettevõttes (Praktika während der Qualifizierung) || 85 || 200 || 17 000 Abi aktiivseks tööotsimiseks (Aktive Arbeitssuche) || 40 || 300 || 12 000 Kvalifikatsiooni omandamine töökohal (praktiline väljaõpe uue tööandja juures koos klassiruumis toimuva koolitusega) || 60 || 650 || 39 000 Tugiteenused üle 50-aastastele töötajatele || 6 || 200 || 1 200 Koolitustoetus (ausbildungsbedingte Zuschussleistung/Stipendien) || 210 || 3 600 || 756 000 Päevarahad koolituse ja aktiivse tööotsimise ajal (Schulungsarbeitslosengeld) || 210 || 13 000 || 2 730 000 Päevarahad koolituse ja aktiivse tööotsimise ajal ning kvalifikatsiooni hüvitis (Beihilfe zur Deckung des Lebensunterhaltes (DLU) und Qualifizierungsbonus) || 60 || 13 000 || 780 000 Jätkumeetmed uuel töökohal (Nachbetreuung) || 37 || 420 || 15 540 Individuaalsed teenused kokku || || 5 864 615 Fondi toetuse rakendamisega seotud kulud (määruse (EÜ) nr 1927/2006 artikli 3 kolmas lõik) Ettevalmistav tegevus || || 25 000 Tööhõivefondi haldus || || 75 000 Teavitamine ja reklaam || || 35 000 Kontrollitegevused || || 65 000 Fondi toetuse rakendamisega seotud kulud kokku || || 200 000 Eeldatavad kulud kokku || || 6 064 615 Fondi toetus (65 % kogukuludest) || || 3 941 999 26. Austria sõnul täiendavad eespool kirjeldatud meetmed struktuurifondidest rahastatud meetmeid. Eesmärgi 2 kohases praeguses Austria ESFi rakenduskavas keskendutakse peamiselt pikaajalistele töötutele (ja väiksemal määral eakamatele töötajatele ja naistele, kes soovivad tööturule naasta pärast pikemat karjääripausi), sellal kui EGFi toetuse eesmärk on aidata töötajaid kohe pärast nende vallandamist või koondamist. Kuna Austria on kehtestanud kulude tõendamise menetlused, vältimaks topeltrahastamise riski, ei ole ohtu, et kahe kõnealuse fondi vahendeid kasutataks üheaegselt. Kuupäev(ad), millal alustati või millal kavatsetakse alustada individuaalsete teenuste pakkumist asjaomastele töötajatele 27. Austria alustas EGFi kaasrahastamist taotlevas kooskõlastatud paketis sisalduvate individuaalsete teenuste osutamist asjaomastele töötajatele 15. novembril 2011. Seega kujutab kõnealune kuupäev endast fondist saadava toetuse puhul toetuskõlblikkusperioodi algust. Menetlused tööturu osapooltega konsulteerimiseks 28. 11. augustil 2011 leppisid Austria Tabak GmbH töötajate esindajad, Wirtschaftskammer Österreich (tööandjate esindaja), Arbeiterkammer Niederösterreich (töötajate esindaja) ja ametiühingud Produktionsgewerkschaft PRO-GE and GPA-djp kokku sotsiaalkavas, mille eesmärk on aidata koondatud töötajatel uusi töökohti leida. Nimetatud sotsiaalpartnerite vaheline kokkulepe oli eelduseks sellele, et Austria tööhõivetalitused (AMS) hakkasid tunnustama Austria Tabak tööhõivefondi. 29. Austria tööturu osapoolte koostöö on enamasti mitteametlik vabatahtlik tegevus ning see ei ole seadusega reguleeritud[22]. Ainult siis, kui äriühingud otsustavad osaleda konkreetsetes tööturumeetmetes, kohaldatakse nende suhtes riikliku tööhõiveteenistuse eeskirju. 30. Austria ametiasutused on kinnitanud, et riiklikus ja ELi õiguses sätestatud nõuded kollektiivkoondamiste kohta on täidetud. Teave meetmete kohta, mis on siseriikliku õiguse või kollektiivlepingute kohaselt kohustuslikud 31. Seoses määruse (EÜ) nr 1927/2006 artiklis 6 sätestatud kriteeriumidega on Austria ametiasutused taotluses · kinnitanud, et fondist saadav rahaline toetus ei asenda meetmeid, mis on riiklike õigusaktide või kollektiivlepingute kohaselt äriühingute vastutusalas; · tõendanud, et kavandatud meetmed on ette nähtud töötajate toetamiseks ja neid ei kasutata ettevõtete või sektorite ümberstruktureerimiseks; · kinnitanud, et eespool nimetatud toetuskõlblikele meetmetele ei anta toetust ELi muudest rahastamisvahenditest. Haldus- ja kontrollisüsteemid 32. Austria on komisjonile teada andnud, et Japan Tobacco International (JTI) ja Alam-Austria riiklikud tööhõiveteenistused (AMS) annavad 35 %-lise riikliku kaasfinantseeringu ning eelrahastavad meetmeid. JTI võtab riiklikust kaasfinantseeringust enda kanda 28 % ja AMS 72 % (ligikaudsed väärtused). 33. Austria kinnitas, et rahalist toetust haldab sama asutus, mis haldab ESFi vahendeid: haldav asutus ja maksete tegija on töö-, sotsiaalküsimuste ja tarbijakaitse ministeeriumi (BMASK Bundesministerium für Arbeit, Soziales und Konsumentenschutz) osakond VI/INT9. EGFi finantskontrolli asutus on erinev ESFi omast: BMASKi osakond VI/S/5a võtab endale selle ülesande EGFi nimel. 34. Individuaalsete meetmete kooskõlastatud paketti hakkab ellu viima Unternehmensstiftung Austria Tabak, keda haldab waff Arbeitsintegrations GmbH koostöös FAB-ga ja kontrollib riiklik tööhõiveteenistus (AMS). BMASKi toetab ka tehnilise abi andja, kes toimib samuti esimese taseme kontrollina. Kõik peamised korraldused ja kohustused sätestatakse kirjalikes lepingutes. Rahastamine 35. Austria taotluse põhjal on kavas fondist rahastada kooskõlastatud individuaalsete teenuste paketti (sealhulgas EGFi toetuse rakendamise kulud) 3 941 999 euro ulatuses, mis moodustab 65 % kogukuludest. Komisjoni kavandatav assigneering fondist põhineb Austria esitatud teabel. 36. Arvestades määruse (EÜ) nr 1927/2006 artikli 10 lõike 1 alusel fondist eraldatava toetuse maksimumsummat ja eraldiste ümberpaigutamise võimalusi, teeb komisjon ettepaneku kasutada fondi vahendeid eespool nimetatud kogusummas, mis eraldatakse finantsraamistiku rubriigist 1a. 37. Kavandatava rahalise toetuse puhul jääb enam kui 25 % fondi aastasest maksimumsummast kasutamiseks aasta viimasel neljal kuul kooskõlas määruse (EÜ) nr 1927/2006 artikli 12 lõikega 6. 38. Tehes käesoleva ettepaneku fondi kasutuselevõtmiseks, algatab komisjon 17. mai 2006. aasta institutsioonidevahelise kokkuleppe punktis 28 sätestatud lihtsustatud kolmepoolse menetluse eesmärgiga saada mõlemalt eelarvepädevalt institutsioonilt nõusolek fondi kasutamise ja vajaliku summa kohta. Komisjon kutsub üles seda eelarvepädevat institutsiooni, kes saavutab fondi kasutamise eelnõu suhtes esimesena asjakohasel poliitilisel tasandil kokkuleppe, teavitama oma kavatsustest teist eelarvepädevat institutsiooni ja komisjoni. Kui üks eelarvepädev institutsioon on eriarvamusel, kutsutakse kokku ametlik kolmepoolne kohtumine. 39. Samuti esitab komisjon ümberpaigutamise taotluse, et kirjendada 2013. aasta eelarvesse konkreetsed kulukohustuste assigneeringud, nagu on nõutud 17. mai 2006. aasta institutsioonidevahelise kokkuleppe punktis 28. Makseeraldiste allikad 40. Fondi eelarverealt eraldatavat summat kasutatakse käesoleva taotluse jaoks vajamineva 3 941 999 euro suuruse summa katmiseks. Ettepanek: EUROOPA PARLAMENDI JA NÕUKOGU OTSUS Globaliseerumisega Kohanemise Euroopa Fondi kasutuselevõtmise kohta kooskõlas Euroopa Parlamendi, nõukogu ja komisjoni 17. mai 2006. aasta institutsioonidevahelise kokkuleppe (eelarvedistsipliini ja usaldusväärse finantsjuhtimise kohta) punktiga 28 (taotlus EGF/2011/010 AT/Austria Tabak, Austria) EUROOPA PARLAMENT JA EUROOPA LIIDU NÕUKOGU, võttes arvesse Euroopa Liidu toimimise lepingut, võttes arvesse Euroopa Parlamendi, nõukogu ja komisjoni 17. mai 2006. aasta institutsioonidevahelist kokkulepet eelarvedistsipliini ja usaldusväärse finantsjuhtimise kohta,[23] eriti selle punkti 28, võttes arvesse Euroopa Parlamendi ja nõukogu 20. detsembri 2006. aasta määrust (EÜ) nr 1927/2006 Globaliseerumisega Kohanemise Euroopa Fondi loomise kohta,[24] eriti selle artikli 12 lõiget 3, võttes arvesse Euroopa Komisjoni ettepanekut[25] ning arvestades järgmist: (1) Globaliseerumisega Kohanemise Euroopa Fond (edaspidi „fond”) on asutatud selleks, et osutada täiendavat abi töötajatele, kes on koondatud seoses globaliseerumisest tingitud oluliste struktuurimuutustega maailmakaubanduses, ja aidata neil tööturule tagasi pöörduda. (2) Fondi rakendusala on laiendatud nii, et alates 1. maist 2009 kuni 30. detsembrini 2011 esitatud taotluste puhul võib toetust anda ka töötajatele, kes on koondatud otseselt üleilmse finants- ja majanduskriisi tagajärjel. (3) 17. mai 2006. aasta institutsioonidevahelise kokkuleppe kohaselt on fondi kasutamise ülemmäär 500 miljonit eurot aastas. (4) Austria esitas 20. detsembril 2011 taotluse fondi kasutamiseks seoses koondamistega ettevõttes Austria Tabak GmbH ning 14 tema tarnija või tootmisahela järgmise etapi tootja juures ning täiendas taotlust lisateabega 9. oktoobrini 2012. Taotlus vastab rahalise toetuse kindlaksmääramise nõuetele, mis on sätestatud määruse (EÜ) nr 1927/2006 artiklis 10. Seetõttu teeb komisjon ettepaneku 3 941 999 euro eraldamiseks. (5) Seepärast tuleks võtta kasutusele fondi vahendid, et rahastada Austria taotluses nimetatud meetmeid, ON VASTU VÕTNUD KÄESOLEVA OTSUSE: Artikkel 1 Euroopa Liidu 2013. aasta üldeelarvest võetakse Globaliseerumisega Kohanemise Euroopa Fondi raames kasutusele 3 941 999 eurot kulukohustuste ja maksete assigneeringutena. Artikkel 2 Käesolev otsus avaldatakse Euroopa Liidu Teatajas. Brüssel, Euroopa Parlamendi nimel Nõukogu nimel president eesistuja [1] ELT C 139, 14.6.2006, lk 1. [2] ELT L 406, 30.12.2006, lk 1. [3] Kooskõlas määruse (EÜ) nr 1927/2006 artikli 3 kolmanda lõiguga. [4] Genfis paiknev JTI kuulub Jaapani ettevõttele Japan Tobacco Inc. ja on üks maailma suurimatest tubakakorporatsioonidest (2007. aastal oli JTI osakaal maailmaturul 10,8 %) riigi omandis oleva China National Tobacco Corporationi (2007: 32 %), Philip Morris International’i (2007: 18,7 %), ja British American Tobacco (2007: 17,1 %) järel. JTI tegutseb hetkel 120 riigis ja seal töötab 25 000 inimest. [5] NACE Revision 2 jaotis 12 hõlmab nii suitsetatavaid kui ka suitsuvabu tubakatooteid. Suitsetatavate tubakatoodete hulka kuuluvad nii vabrikus toodetud sigaretid kui ka sigarid, piibud ja käsitsi keeratud sigaretid. Suitsuvabade tubakatoodete alla kuuluvad sellised tooted nagu nuusk- ja närimistubakas. [6] http://www.who.int/tobacco/en/atlas5.pdf [7] http://www.tobaccoatlas.org: ajakohastatud 2012. aasta (neljas) väljaanne. [8] WHO, Philip Morrise ja muude allikate andmete kohaselt on Hiinas 320−350 miljonit suitsetajat, mis moodustab väga suure turuosa. 2009. aastal tarbiti Hiinas rohkem kui 38 % kogu maailma sigarettidest ja Venemaa Föderatsioon oli sigarettide tarbimises teisel kohal. Suurim suitsetajate osakaal ühe inimese kohta on Venemaal (umbes 39 % Venemaa 143 miljoni suurusest elanikkonnast). Sama näitaja on Hiinas 28 % 1,3 miljardi elaniku kohta ja Ameerika Ühendriikides 27 % 314 miljoni elaniku kohta. [9] http://www.jt.com/about/division/tobacco_global/index.html [10] Austria sigaretimargid on näiteks Meine Sorte või Memphis. Ülemaailmsed tootemargid on näiteks Camel ja Benson & Hedges. [11] Kuni 1995. aastani oli Austria Tabak riigi omandis olev ettevõte, kellel oli Austrias monopol sigarettide ja teiste tubakatoodete, sealhulgas filtrite tootmise, viimistlemise ja levitamise alal. 2001. aastal ostis ettevõtte Briti Gallaheri kontsern ja 2007. aastal võttis JTI üle Gallaheri koos ettevõttega Austria Tabak. [12] See piirkond on osa NUTS III piirkonnast 'Wiener Umland – Südteil'; ta piirneb lõunast Austria ainsa piirkonnaga, kus abi andmine on kavas järk-järgult lõpetada - NUTS II Burgenlandi provintsiga (vt kaarti). [13] http://www.oegb.at/servlet/ContentServer?pagename=S06/Page/Index&n=S06_4 [14] Statistik Austria: Statistisches Jahrbuch 2012. [15] EGF/2010/007 AT/Steiermark-Niederösterreich, ELT L 263, 7.10.2011. [16] EGF/2011/001 AT/Niederösterreich-Oberösterreich, ELT L 317, 30.11.2011. [17] Austria tööhõivefondid on Austrias aktiivsed tööturu poliitika vahendid, mis parandavad tööotsija positsiooni tööturul. Fondid põhinevad töötuskindlustuse seadusel (Arbeitslosenversicherungsgesetz) (§ 18) ning tööturuteenistuse (AMS) väljaantud rakendusdirektiividel. Viimane tööturuteenistuse direktiiv: http://www.ams.at/_docs/001_ast_RILI.pdf [18] www.abc.berufsbildendeschulen.at / http://www.kursfoerderung.at/index.php?id=3 http://erwachsenenbildung.at/themen/lebenslanges_lernen [19] Lähtuvalt töötuskindlustuse seaduse paragrahvist 18. [20] Lähtuvalt töötuskindlustuse seaduse paragrahvist 18. [21] Beihilfe zur Deckung des Lebensunterhaltes (DLU), vastavalt töötuskindlustuse seaduse (ALVG) §-le 35 ja riigi direktiivile AMF/3-2012 http://www.ams.at/_docs/001_bemo_RILI.pdf [22] ÖGB veebileht http://www.sozialpartner.at/sozialpartner/Sozialpartnerschaft_mission_en.pdf [23] ELT C 139, 14.6.2006, lk 1. [24] ELT L 406, 30.12.2006, lk 1. [25] ELT C […], […], lk […].